കൊവിഡ് ചട്ടലംഘനം ഖത്തറില് 239 പേര്ക്കെതിരെ കൂടി നടപടി ദോഹ: ഖത്തറില് കൊവിഡ് ചട്ടങ്ങള് ലംഘിക്കുന്നവര്ക്കെതിരെ നടപടികള് ശക്തമാക്കി ആഭ്യന്തര മന്ത്രാലയം . നിയമം ലംഘിച്ച് പുറത്തിറങ്ങിയ 239 പേര് കൂടി പിടിയിലായതായി അധികൃതര് അറിയിച്ചു. ഇവരില് 236 പേരും പൊതുസ്ഥലങ്ങളില് മാസ്ക് ധരിക്കാത്തതിനാണ് നടപടി നേരിട്ടത്. മൊബൈലില് ഇഹ്തിറാസ് ആപ്ലിക്കേഷന് ഇല്ലാതിരുന്നതിന് രണ്ടുപേരെയും ക്വാറന്റീന് നിയമം ലംഘിച്ചതിന് ഒരാളെയും പിടികൂടി. എല്ലാവരെയും തുടര്നടപടികള്ക്കായി പ്രോസിക്യൂഷന് കൈമാറി. കൊവിഡ് നിയന്ത്രണങ്ങള് ലംഘിച്ചതിന് ഖത്തറില് ഇതുവരെ ആയിരക്കണക്കിന് പേരെ ആഭ്യന്തര മന്ത്രാലയത്തിലെ ഉദ്യോഗസ്ഥര് പിടികൂടി പ്രോസിക്യൂഷന് കൈമാറിയിട്ടുണ്ട്.The post കൊവിഡ് ചട്ടലംഘനം ഖത്തറില് 239 പേര്ക്കെതിരെ കൂടി നടപടി first appeared on MalayalamExpressOnline.